CELEX: 52011PC0518
Language: lv
Date: 2011-08-30
Title: Priekšlikums PADOMES REGULA par radioaktīvo materiālu pārvadātāju reģistrācijas Kopienas sistēmas izveidošanu

|
			
		
		
		52011PC0518
		
			Priekšlikums PADOMES REGULA par radioaktīvo materiālu pārvadātāju reģistrācijas Kopienas sistēmas izveidošanu /* COM/2011/0518 galīgā redakcija - 2011/0225 (NLE) */
			
				
		
		
			
			   	PASKAIDROJUMA RAKSTS

1.                      
PAMATOJUMS UN MĒRĶIS

Eiropas līmenī uz radioaktīvo
materiālu uz pārvadātājiem saskaņā ar Līgumu
par Eiropas Savienības darbību (LESD) attiecas tiesību akti par
transportu un tiesību akti par īpašiem radiācijas aspektiem,
tostarp strādājošo un iedzīvotāju veselības
aizsardzība saskaņā ar Eiropas Atomenerģijas Kopienas
dibināšanas līgumu (Euratom).
LESD tiesību akti vienkāršoti ar
Eiropas Parlamenta un Padomes 2008. gada 24. septembra Direktīvu
2008/68/EK par bīstamo kravu iekšzemes pārvadājumiem, kas
attiecas uz visiem iekšzemes transporta veidiem.
Padomes 1996. gada 13. maija
Direktīvā 96/29/Euratom noteikti drošības pamatstandarti
strādājošo un iedzīvotāju veselības aizsardzībai
pret jonizējošā starojuma radītajām briesmām.
Saskaņā ar Līguma 30. pantu šie pamatstandarti ir:
(a)              
maksimālās pieļaujamās devas,
kas ir savienojamas ar pietiekamu drošību;
(b)              
maksimālie pieļaujamie kaitīgās
iedarbības un piesārņojuma līmeņi;
(c)              
strādājošo veselības
stāvokļa kontroles pamatprincipi.
Saskaņā ar 33. pantu, lai
nodrošinātu atbilstību pamatstandartiem, dalībvalstīm
jāparedz attiecīgi noteikumi.
Strādājošo un iedzīvotāju
veselības aizsardzības labad un tāpēc, lai labāk
veiktu savu darbu, dalībvalstu iestādēm jāzina, kurām
personām, organizācijām un uzņēmumiem pievērst
uzmanību. Šim nolūkam direktīvas 3. un 4. pantā
paredzēts, ka dalībvalstīm attiecībā uz dažu veidu
darbībām, kas saistītas ar jonizējošā starojuma
bīstamību, jāievieš ziņošanas (notificēšanas) un
iepriekšēju atļauju sistēma vai arī dažu veidu darbības
ir jāaizliedz.
Direktīva 96/29/Euratom attiecas uz
visām darbībām, kas ir saistītas ar mākslīgu un
dabīgu starojuma avotu emitētā jonizējošā starojuma
radīto risku.
Tā transports ir vienīgais
"mobilais" darbības veids un transporta operācijas parasti
ir pārrobežu rakstura, pārvadātājam šīs ziņošanas
un atļauju saņemšanas procedūras var būt jāizpilda
vairākās dalībvalstīs. Turklāt dalībvalstis
šīs procedūras noteikušas atšķirīgās
sistēmās, kas transporta operācijas tādējādi
padara vēl sarežģītākas.
Šādu ziņošanas un atļauju
saņemšanas valsts procedūru aizstāšana ar vienu transporta
darbību reģistrācijas sistēmu, saglabājot
panāktos pretradiācijas aizsardzības līmeņus, sekmēs
procedūras vienkāršošanu, administratīvā sloga
samazināšanu un ievešanas šķēršļu izskaušanā.
Šī regula ar vienu reģistrāciju
aizstāj dalībvalstu ziņošanas un atļauju sistēmas, kas
izveidotas, ieviešot Direktīvu 96/29/Euratom. Ar šo regulu izveido
pārvadātāju reģistrācijas Savienības
sistēmu. Pārvadātājiem tai jāiesniedz pieteikums caur
centrālu tīmekļa saskarni. Šos pieteikumus izskata
attiecīgi tās valsts kompetentā iestāde, kura izdod
reģistrācijas apliecību, ja pieteikuma iesniedzējs
ievēro drošības pamatstandartus. Tajā pašā laikā
šī sistēma kompetentajām iestādēm dod iespējas labāk
pārraudzīt pārvadātāju darbību savā
valstī. Brīdī, kad šī regula stājas spēkā,
sistēmai jābūt darbgatavībā, testētai un
funkcionālai.
Regulā izmantota kategorizācijas
metode, no reģistrācijas procedūras atbrīvojot
pārvadātājus, kuri transportē tikai "izņēmuma
pakas". No otras puses, regulā paredzēta iespēja
dalībvalstīm reģistrācijas prasības papildināt
attiecībā uz skaldmateriālu un augsti radioaktīvu
materiālu pārvadātājiem.
Kopienas tiesību un starptautiskie
noteikumi par fizisko aizsardzību, drošības pasākumiem un trešo
personu atbildību tiks piemēroti arī turpmāk. Tas jo
īpaši attiecas uz Direktīvu 2008/68/EK.

2.                      
JURIDISKAIS PAMATS

Šīs regulas noteikumi attiecas uz
strādājošo un iedzīvotāju veselības aizsardzības
pamatstandartiem. Tāpēc izraudzītais juridiskais pamats ir
Eiropas Atomenerģijas kopienas dibināšanas līgums un jo
īpaši tā 31. un 32. pants.

3.                      
SUBSIDIARITĀTE UN PROPORCIONALITĀTE

Subsidiaritātes principu piemēro,
ciktāl priekšlikums nav Savienības ekskluzīvā
kompetencē. Tā kā saskaņā ar EURATOM līguma
II sadaļas 3. nodaļu Kopienas likumdošanas pilnvaras ir
ekskluzīvas pēc būtības, subsidiaritātes princips uz
to neattiecas.
Tiek garantēta arī
proporcionalitāte. Priekšlikuma sagatavošanas laikā veiktais ietekmes
novērtējums liecina, ka ierosinātais mehānisms nodrošina
strādājošo un iedzīvotāju pretradiācijas
aizsardzību transporta operāciju laikā, kas ir
līdzsvarā gan ar iesaistīto pušu, gan dalībvalstu
likumīgajām interesēm. Turklāt labākais variants ir
noteikto mērķu sasniegšanai minimāli nepieciešamais,
saprātīgās robežās saglabājot attiecīgās
izmaksas.
2011/0225 (NLE)
Priekšlikums
PADOMES REGULA
par radioaktīvo materiālu
pārvadātāju reģistrācijas Kopienas sistēmas
izveidošanu
EIROPAS SAVIENĪBAS PADOME,
ņemot vērā Eiropas
Atomenerģijas kopienas dibināšanas līgumu un jo īpaši
tā 31. panta otro daļu un 32. pantu,
ņemot vērā Komisijas
priekšlikumu, kas sagatavots pēc Zinātnes un tehnikas komitejas
ieceltu personu grupas atzinuma saņemšanas,
ņemot vērā Eiropas Ekonomikas
un sociālo lietu komitejas atzinumu[1],
ņemot vērā Eiropas Parlamenta
atzinumu[2],
tā kā:
(1)              
Līguma 33. pantā paredzēts, ka
dalībvalstīm jānosaka attiecīgi noteikumi, ar kuriem
nodrošina drošības pamatstandartu ievērošanu strādājošo un
iedzīvotāju veselības aizsardzībai pret
jonizējošā starojuma bīstamajām sekām.
(2)              
Šie drošības pamatstandarti noteikti ar
Padomes 1996. gada 13. maija Direktīvu 96/29/Euratom[3].
Minētā direktīva attiecas uz visām darbībām, kas
ir saistītas ar mākslīgu un dabīgu starojuma avotu
emitētā jonizējošā starojuma radīto risku.
(3)              
Lai nodrošinātu šo pamatstandartu
ievērošanu, ir jānosaka, kuras personas, organizācijas vai
uzņēmumi ir jākontrolē dalībvalstu iestādēm.
Tālab Direktīvā 96/29/Euratom paredzēts, ka
dalībvalstīm ir jāievieš ziņošanas un iepriekšēju
atļauju sistēma vai jāaizliedz dažu veidu darbības, kas
saistītas ar jonizējošā starojuma bīstamību.
(4)              
Transports ir vienīgā darbība ar
pārrobežu raksturu, tāpēc radioaktīvo materiālu
pārvadātājiem var būt jāievēro vairāku
dalībvalstu noteiktās prasības, kas saistītas ar to
ziņošanas un atļauju sistēmu. Ar šo regulu visas
minētās dalībvalstu ziņošanas un atļauju sistēmas
aizstāj ar visā Eiropas Atomenerģijas kopienā (turpmāk
"Kopiena") vienotu reģistrācijas sistēmu.
(5)              
Šāda reģistrācijas un
sertifikācijas sistēma jau ir pārvadātājiem ar
aviotransportu un jūras transportu. Padomes 1991. gada
16. decembra Regulā (EEK) Nr. 3922/91 par tehnisko
prasību un administratīvo procedūru saskaņošanu
civilās aviācijas jomā[4]
noteikts, ka pārvadātājiem, kas izmanto aviotransportu,
bīstamo kravu pārvadāšanai jāsaņem īpašs
operatora sertifikāts. Uz jūras transportu attiecas Eiropas
Parlamenta un Padomes 2002. gada 27. jūnija
Direktīva 2002/59/EK, ar ko izveido Kopienas kuģu satiksmes
uzraudzības un informācijas sistēmu[5].
Uzskatāms, ka ar civilās aviācijas iestāžu izdotajiem
sertifikātiem un jūras kuģiem paredzēto ziņošanas
sistēmu ir pietiekami izpildītas
Direktīvā 96/29/Euratom noteiktās prasības par
ziņošanu un atļaujām. Tāpēc, lai nodrošinātu šo
transporta veidu atbilstību, aviotransporta un jūras transporta
pārvadātāju reģistrācija saskaņā ar šo
regulu nav nepieciešama.
(6)              
Radioaktīvo materiālu
pārvadātājiem jāievēro vairākas Savienības
un Euratom tiesību aktos, kā arī starptautiskajos
dokumentos noteiktās prasības. Autotransportam, dzelzceļa
transportam un iekšzemes ūdensceļu transportam saskaņā ar
Eiropas Parlamenta un Padomes 2008. gada 24. septembra
Direktīvu 2008/68/EK par bīstamo kravu iekšzemes
pārvadājumiem[6]
joprojām ir tieši piemērojami Starptautiskās Atomenerģijas
aģentūras (SAEA) Radioaktīvo materiālu drošas
pārvadāšanas noteikumi (TS-R-1) un noteikumi par bīstamo kravu
pārvadājumiem ar dažādiem transporta veidiem. Šīs
direktīvas noteikumi neskar citu Kopienas noteikumu piemērošanu darba
drošības, veselības un vides aizsardzības jomā,
IR
PIEŅĒMUSI ŠO REGULU.
1. pants
Priekšmets un darbības joma
(1)              
Ar šo regulu izveido radioaktīvo
materiālu pārvadātāju reģistrācijas Kopienas
sistēmu, kura dalībvalstīm atvieglo uzdevumu nodrošināt
pamatstandartu ievērošanu attiecībā uz strādājošo un
iedzīvotāju veselības aizsardzību pret jonizējošā
starojuma bīstamajām sekām saskaņā ar
Direktīvu 96/29/Euratom.
(2)              
Šī regula attiecas uz visiem
pārvadātājiem, kas veic radioaktīvo materiālu
transportu Kopienā, no trešām valstīm uz Kopienu un Kopienas uz
trešām valstīm. Šī regula neattiecas uz
pārvadātājiem, kuri radioaktīvo materiālu transportam
izmanto aviotransportu un jūras transportu.
2. pants
Definīcijas
Šajā regulā
(1)              
"pārvadātājs" ir persona,
organizācija vai valsts uzņēmums, kas Kopienā veic
radioaktīvo materiālu pārvadājumu darbības, izmantojot
visu veidu transporta līdzekļus, ieskaitot
pārvadātājus, kas veic komercpārvadājumus;
(2)              
"kompetentā iestāde" ir
iestāde, ko dalībvalsts izraudzījusies uzdevumu veikšanai
saskaņā ar šo regulu;
(3)              
"transports" ir visas
radioaktīvā materiāla transporta operācijas no izcelsmes
vietas līdz pārvadājuma galapunktam, ieskaitot iekraušanu,
glabāšanu un izkraušanu;
(4)              
"radioaktīvais materiāls" ir
materiāls, kas satur radionuklīdus, kuru aktivitātes
koncentrācija un kopējā aktivitāte sūtījumā
ir lielāka par robežvērtībām, kas norādītas
402.–407. punktā SAEA noteikumos par radioaktīvo materiālu drošu
transportu, Safety Requirements Nr. TS-R-1, Vīne, 2009.;
(5)              
"augstas bīstamības
bīstamā krava - radioaktīvais materiāls" ir
radioaktīvie materiāli, kurus iespējams izmantot terora aktu
veikšanai, un kuri to rezultātā var radīt tādas nopietnas
sekas kā masveida nāves gadījumi vai masu iznīcināšana
saskaņā ar definīciju A.9 pielikumā SAEA noteikumos par
radioaktīvo materiālu drošu transportu. Kodoldrošības prasības
Nr. 9 “Security in the Transport of Radioactive Material”,
Vīne, 2008.;
(6)              
"izņēmuma paka" ir iepakojums,
kurā atļautais radioaktīvais saturs ir ne lielāks par
aktivitātes līmeņiem, kas noteikti Regulations for Safe
Transport of Radioactive Material No. TS-R-1, Section IV
V tabulā, vai ne lielāks par vienu desmitdaļu no šiem
līmeņiem gadījumos, kad izmanto pasta sūtījumus, un
kuri ir marķēti ar ANO (UN) Nr. 2908, 2909, 2910 vai 2911; 
(7)              
"skaldmateriāls" ir urāns‑233,
urāns‑235, plutonijs‑239 un plutonijs‑241 vai jebkura šo
radionuklīdu kombinācija.
3. pants
Vispārīgi noteikumi
(1)              
Radioaktīvo materiālu
pārvadātājiem ir spēkā esoša reģistrācija,
kas saņemta saskaņā ar 5. panta noteikumiem.
Reģistrācija pārvadātājiem ļauj veikt transporta operācijas
visā Eiropas Savienībā.
(2)              
Katras transporta operācijas pavaddokuments ir
pārvadātāja reģistrācijas apliecības
eksemplārs, bet gadījumos, kad tiek veiktas 3. punktā
minētās transporta operācijas, saskaņā ar
attiecīgajām valsts procedūrām saņemtās licences
vai reģistrācijas eksemplārs.
(3)              
Tādu derīgu atļauju vai
reģistrāciju turētājs, kas darbam ar radioaktīvajiem
materiāliem vai radioaktīvus materiālus vai avotus saturošu
iekārtu lietošanai izdotas saskaņā ar Direktīvu 96/29/Euratom,
šos materiālus vai avotus var transportēt, neveicot
reģistrāciju saskaņā ar šo regulu, ja transports ir
iekļauts visu to dalībvalstu licencēs vai
reģistrācijās, kurās notiek transporta operācija.
(4)              
Valstu prasības par ziņošanu un
atļaujām, kuras pārsniedz šajā regulā noteiktās
prasības, drīkst attiecināt tikai uz šādu materiālu
pārvadātājiem:
–     
skaldmateriāli, izņemot dabīgo
urānu vai vājinātu urānu, kas apstarots tikai
termiskajā reaktorā;
–     
augstas bīstamības bīstamās
kravas - radioaktīvie materiāli.
4. pants
Pārvadātāju reģistrācijas elektroniskā sistēma
(ESCReg)
(1)              
Radioaktīvo materiālu transporta
uzraudzībai un kontrolei Komisija izveido un uztur
Pārvadātāju reģistrācijas elektronisko sistēmu (Electronic
System for Carrier Registration, ESCReg). Komisija nosaka papildu
informāciju, kā arī ESCReg tehniskās
specifikācijas un prasības. 
(2)              
Ievērojot attiecīgos noteikumus par
personas datu aizsardzību, jo īpaši Eiropas Parlamenta un Padomes
Direktīvā 95/46/EK[7]
paredzētos, dalībvalstu kompetentajām iestādēm ESCReg
piešķir ierobežotu un drošu pieeju datiem par reģistrētajiem
pārvadātājiem un reģistrācijas pieteikumu
iesniedzējiem. Kompetentajām iestādēm ir piekļuve
visiem pieejamajiem datiem.
(3)              
Komisija nav atbildīga par informācijas
saturu un pareizību, kas sniegta ar ESCReg starpniecību.
5. pants
Reģistrācijas procedūra
(1)              
Pārvadātājs ar ESCReg
starpniecību iesniedz reģistrācijas pieteikumu.
(2)              
Pieteikumu iesniegušais pārvadātājs
iesniedz elektroniskā veidā aizpildītu veidlapu, kas noteikta
I pielikumā.
(3)              
Pēc pieteikuma veidlapas aizpildīšanas un
iesniegšanas pieteikuma iesniedzējs automātiski saņem
apstiprinājumu par tās saņemšanu un pieteikuma numuru.
(4)              
Ja pieteikuma iesniedzējs veic
uzņēmējdarbību vienā vai vairākās
dalībvalstīs, pieteikumu izskata tās dalībvalsts
attiecīgā kompetentā iestāde, kurā atrodas pieteikuma
iesniedzēja galvenais birojs.
(5)              
Ja pieteikuma iesniedzējs veic
uzņēmējdarbību trešā valstī, pieteikumu izskata
tās dalībvalsts attiecīgā kompetentā iestāde,
kurā pirmajā pārvadātājs paredzējis ievedumu
Savienības teritorijā.
(6)              
Tās dalībvalsts attiecīgā
kompetentā iestāde, kura izdod pārvadātāja pirmo
reģistrācijas apliecību, izdod arī jauno apliecību
gadījumos, kad dati tiek mainīti saskaņā ar 6. pantu.
(7)              
Astoņu nedēļu laikā no
pieteikuma saņemšanas apstiprinājuma saņemšanas kompetentā
iestāde izdod pārvadātāja reģistrācijas
apliecību, ja tā uzskata, ka iesniegtā informācija ir
pilnīga un atbilst šajā regulā, kā arī
Direktīvā 96/29/Euratom un Direktīvā 2008/68/EK
noteiktajām prasībām.
(8)              
Pārvadātāja reģistrācijas
apliecībā ir II pielikumā noteiktā informācija,
un to ar ESCReg starpniecību izdod standartizētas
reģistrācijas apliecības veidā.
(9)              
Pārvadātāja reģistrācijas
apliecības eksemplāru ar ESCReg starpniecību
automātiski nosūta visu to dalībvalstu kompetentajām
iestādēm, kurās pārvadātājs paredzējis veikt
darbību.
(10)          
Ja kompetentā iestāde atsaka izdot
pārvadātāja reģistrācijas apliecību, atteikumu
pamatojot ar pieteikuma nepilnībām vai neatbilstību
spēkā esošajām prasībām, tā par to pieteikuma
iesniedzējam paziņo rakstiski astoņu nedēļu laikā
pēc pieteikuma saņemšanas apstiprinājuma izdošanas.
Kompetentā iestāde izdod paziņojumu par atteikuma iemesliem.
(11)          
Atteikumu un paziņojumu par atteikuma
iemesliem ar ESCReg starpniecību automātiski nosūta visu
to dalībvalstu kompetentajām iestādēm, kurās
pārvadātājs paredzējis veikt darbību.
(12)          
Gadījumos, kad saņemts atteikums izdot
pārvadātāja reģistrācijas apliecību,
reģistrācijas pieteikuma iesniedzējs var iesniegt apelāciju
saskaņā ar piemērojamajām valsts juridiskajām
prasībām.
(13)          
Derīgu reģistrācijas apliecību
atzīst visas dalībvalstis.
(14)          
Pārvadātāja reģistrācijas
apliecība ir derīga piecus gadus, un to var atjaunot pēc
pārvadātāja pieteikuma.
6. pants
Datu izmaiņas 
(1)              
Pārvadātājs atbild par pieteikuma
veidlapā, kas iesniegta ESCReg pārvadātāja Kopienas
reģistrācijai, norādīto datu pareizības pastāvīgu
nodrošināšanu.
(2)              
Pārvadātājs iesniedz pieteikumu
jaunas apliecības saņemšanai gadījumos, kad rodas izmaiņas
datos, ko minēti pārvadātāja Kopienas
reģistrācijas pieteikuma veidlapas A daļā.
7. pants
Atbilstības nodrošināšana
(1)              
Ja pārvadātājs neatbilst šajā
regulā noteiktajām prasībām, tās dalībvalsts
kompetentā iestāde, kurā neatbilstība konstatēta,
atbilstoši šīs dalībvalsts tiesību noteikumiem veic tādus
izpildes pasākumus kā rakstiski paziņojumi, apmācību
un izglītošanas pasākumi, reģistrācijas apturēšana,
atsaukšana vai grozīšana, vai paredz sankcijas atkarībā no
neatbilstības būtiskuma drošībai un tā, kā
pārvadātājs nodrošinājis atbilstību līdz šim.
(2)              
Kompetentā iestāde
pārvadātājam un to dalībvalstu kompetentajām
iestādēm, kurās pārvadātājs plāno radioaktīvo
materiālu transportu, sniedz informāciju par piemēroto izpildes
pasākumu un paziņojumu par šāda pasākuma piemērošanas
iemesliem. Ja pārvadātājs neievēro saskaņā ar 1. punktu
piemērojamo izpildes pasākumu, reģistrāciju atsauc tās
dalībvalsts kompetentā iestāde, kurā atrodas
pārvadātāja galvenais birojs, bet gadījumos, kad
pārvadātājs veic uzņēmējdarbību trešās
valstīs, tās dalībvalsts kompetentā iestāde, kurā
pirmajā pārvadātājs paredzējis ievedumu Kopienas
teritorijā.
(3)              
Kompetentā iestāde
pārvadātājam un citām attiecīgajām
kompetentajām iestādēm paziņo par atsaukumu, pievienojot
paziņojumu par iemesliem.
8. pants
Kompetentās iestādes un valstu kontaktpunkti
(1)              
Saistībā ar radioaktīvo
materiālu transportu dalībvalstis izraugās kompetento
iestādi un valsts kontaktpunktu.
(2)              
Ne vēlāk kā viena mēneša
laikā pēc šīs regulas stāšanās spēkā
dalībvalstis paziņo Komisijai nosaukumus, adreses un visu
vajadzīgo informāciju ātrai saziņai ar kompetentajām
iestādēm un radioaktīvo materiālu transporta valsts
kontaktpunktu, kā arī par visām šo datu vēlākām
izmaiņām.
(3)              
Komisija šo informāciju, kā arī
visas tās izmaiņas ar ESCReg starpniecību paziņo
visām kompetentajām iestādēm Kopienā.
9. pants
Kompetento iestāžu sadarbība
Dalībvalstu kompetentās
iestādes sadarbojas reģistrācijas izdošanas prasību
harmonizācijas jautājumos un lai nodrošinātu šīs regulas
harmonizētu piemērošanu un izpildi.
Ja vienā dalībvalstī ir
vairākas kompetentās iestādes, tās cieši sadarbojas uz
savstarpēju juridisku vai oficiālu nolīgumu pamata, kuros
noteikta katras iestādes atbildība. Tām jāsazinās un
jāapmainās ar informāciju savā starpā, ar valsts
kontaktpunktu un ar citām valsts un nevalstiskajām
organizācijām, kurām ir līdzīgi uzdevumi.
10. pants
Ekspertu grupa
Komisija, pamatojoties uz Euratom
Līguma 135. pantu, ar Komisijas lēmumu izveido ekspertu grupu.
Šī grupa Komisijai dod padomus un sniedz
atbalstu šajā regulā noteikto uzdevumu veikšanai.
Šīs grupas sastāvā ir
dalībvalstu izvirzītie eksperti un Komisijas izvirzītie
eksperti, un tās priekšsēdētājs ir Komisijas
pārstāvis.
11. pants
Stāšanās spēkā
Šī regula stājas spēkā
divdesmitajā dienā pēc tās publicēšanas Eiropas
Savienības Oficiālajā Vēstnesī.
Šo regulu piemēro pēc sešiem
mēnešiem no tās spēkā stāšanās dienas.
Šī regula uzliek saistības
kopumā un ir tieši piemērojama visās dalībvalstīs.
Briselē, […]
                                                                       Padomes
vārdā —
                                                                       priekšsēdētājs
                                                                       […]
I PIELIKUMS 
KOPIENAS TRANSPORTA REĢISTRĀCIJAS PIETEIKUMA VEIDLAPA
ŠĀ PIETEIKUMA NOSŪTĪŠANAI
IZMANTOT TIKAI EIROPAS KOMISIJAS TĪMEKĻA VIETNES
PĀRVADĀTĀJU REĢISTRĀCIJAS (ESCReg) DROŠO ELEKTRONISKO
SISTĒMU
JA TIEK PIEPRASĪTS IZDARĪT
IZMAIŅAS A DAĻĀ SNIEDZAMAJĀ INFORMĀCIJĀ,
REĢISTRĀCIJA JĀVEIC NO JAUNA.
Šajā pieteikumā sniegto
informāciju izskata Eiropas Komisija saskaņā ar Euratom
Regulu xxxxx
⁭         JAUNA REĢISTRĀCIJAS
APLIECĪBA 
⁭         ESOŠĀS
REĢISTRĀCIJAS GROZĪJUMI
⁭         ESOŠĀS
REĢISTRĀCIJAS ATJAUNOŠANA
Reģistrācijas apliecības
numurs/i: 
Sniegt ziņas par iemesliem,
kāpēc pieprasa izdarīt esošas reģistrācijas
grozījumus
1. PIETEIKUMA IESNIEDZĒJA
IDENTIFIKĀCIJA:
 A DAĻA || B DAĻA 
 UZŅĒMUMA NOSAUKUMS: PILNA ADRESE: VALSTS REĢISTRĀCIJAS NUMURS:   || 1. Pārvadātāja organizācijas atbildīgā pārstāvja (pārvadājuma organizēšanai pilnvarotā persona) uzvārds, amats, pilna adrese, tālruņa numurs un e‑pasta adrese: 2. Iestāžu kontaktpersonas tehniskos/administratīvos jautājumos (persona, kas atbildīga par uzraudzību par pārvadātāja veikto darbību atbilstību noteikumiem) uzvārds, amats, pilna adrese, tālruņa numurs un e‑pasta adrese: 3. Drošības konsultanta (tikai attiecībā uz iekšzemes transporta veidiem un tikai tad, ja atšķiras no 1. vai 2. punktā norādītā) uzvārds un pilna adrese: 4. Par pretradiācijas programmas izpildi atbildīgās personas (ja atšķiras no 1., 2. vai 3. punktā norādītā) uzvārds un pilna adrese: 
2. TRANSPORTA VEIDS:
 A DAĻA || B DAĻA 
 ⁭       AUTOTRANSPORTS ⁭       DZELZCEĻŠ ⁭       IEKŠZEMES ŪDENSCEĻI ⁭ || 1. Transportā iesaistītā un apmācītā personāla skaits (informācija) ⁭       1 līdz 5 ⁭       5 līdz 10           ⁭       10 līdz 20         ⁭       >20 2. Transporta darbības nozare: veicamo transporta darbību vispārīgs apraksts (informācija) ⁭ lietojums medicīnā  ⁭ lietojums ražošanā, nesagraujošajai testēšanai, pētniecībai ⁭ kodoldegvielas cikla lietojums         ⁭ atkritumi ⁪ augstas bīstamības bīstamās kravas - radioaktīvie materiāli.   
3. ĢEOGRĀFISKAIS APTVĒRUMS
Sarakstā atzīmēt dalībvalstis,
kurās plānots radioaktīvo materiālu transports, un
norādīt darbības raksturu
 Ja darbības veic arī dalībvalstīs, kas nav dalībvalsts, kurā iesniegts reģistrācijas pieteikums, sīkākas ziņas par katru šādu valsti; piemēram, tikai tranzīts, vai galvenās iekraušanas/izkraušanas vietas attiecīgajā valstī; periodiskums: 
 A DAĻA || B DAĻA 
 ⁭Austrija ⁭Beļģija ⁭Bulgārija ⁭Kipra ⁭Čehija ⁭Dānija ⁭Igaunija ⁭Somija ⁭Francija ⁭Vācija ⁭Grieķija ⁭Ungārija ⁭Īrija ⁭Itālija ⁭Latvija ⁭Lietuva ⁭Luksemburga ⁭Malta ⁭Nīderlande ⁭Polija ⁭Portugāle ⁭Rumānija ⁭Slovākija ⁭Slovēnija ⁭Spānija ⁭Zviedrija ⁭Apvienotā Karaliste || ⁭ tranzīts ⁭ izkraušana ⁭ iekraušana galvenās iekraušanas vietas: galvenās izraušanas vietas: periodiskums: ⁭ katru dienu ⁭ katru nedēļu ⁭ katru mēnesi ⁭ retāk 
4. SŪTĪJUMU VEIDS
Reģistrācija pieprasīta:
 A DAĻA IEPAKOJUMA VEIDS – Klasifikācija pēc TS‑R‑1 || B DAĻA. Aptuvenais paku skaits gadā 
 UN 2908 RADIOAKTĪVAIS MATERIĀLS, IZŅĒMUMA PAKA — TUKŠS IEPAKOJUMS UN 2909 RADIOAKTĪVAIS MATERIĀLS, IZŅĒMUMA PAKA — PRIEKŠMETI, KAS IZGATAVOTI NO DABISKĀ URĀNA, VĀJINĀTĀ URĀNA vai DABISKĀ TORIJA UN 2910 RADIOAKTĪVAIS MATERIĀLS, IZŅĒMUMA PAKA — IEROBEŽOTS MATERIĀLU DAUDZUMS UN 2911 RADIOAKTĪVAIS MATERIĀLS, IZŅĒMUMA PAKA — INSTRUMENTI vai PRIEKŠMETI UN 2912 RADIOAKTĪVAIS MATERIĀLS, IZŅĒMUMA PAKA — ZEMA ĪPATNĒJĀ RADIOAKTIVITĀTE (LSA-I), nesatur skaldmateriālu vai skaldmateriālu saturošai pakai prasības nav piemērojamas UN 2913 RADIOAKTĪVAIS MATERIĀLS, IZŅĒMUMA PAKA — ZEMA ĪPATNĒJĀ RADIOAKTIVITĀTE (SCO-I vai SCO-II), nesatur skaldmateriālu vai to satur daudzumā, kuram pakai prasības nav piemērojamas UN 2915 RADIOAKTĪVAIS MATERIĀLS, A TIPA PAKA, nesatur īpašas formas radioaktīvo materiālu, skaldmateriālu vai to satur daudzumā, kuram pakai prasības nav piemērojamas UN 2916 RADIOAKTĪVAIS MATERIĀLS, B(U) TIPA PAKA, — ZEMA ĪPATNĒJĀ RADIOAKTIVITĀTE (LSA-I), nesatur skaldmateriālu vai to satur daudzumā, kuram pakai prasības nav piemērojamas UN 2917 RADIOAKTĪVAIS MATERIĀLS, B(M) TIPA PAKA, nesatur skaldmateriālu vai to satur daudzumā, kuram pakai prasības nav piemērojamas UN 2919 RADIOAKTĪVAIS MATERIĀLS, TRANSPORTĒŠANA ĪPAŠĀ KĀRTĪBĀ, nesatur skaldmateriālu vai to satur daudzumā, kuram pakai prasības nav piemērojamas UN 2977 RADIOAKTĪVAIS MATERIĀLS, URĀNA HEKSAFLUORĪDS, SKALDMATERIĀLS UN 2978 RADIOAKTĪVAIS MATERIĀLS, URĀNA HEKSAFLUORĪDS, nesatur skaldmateriālu vai to satur daudzumā, kuram pakai prasības nav piemērojamas UN 3321 RADIOAKTĪVAIS MATERIĀLS, ZEMA ĪPATNĒJĀ RADIOAKTIVITĀTE (LSA-II), nesatur skaldmateriālu vai to satur daudzumā, kuram pakai prasības nav piemērojamas UN 3322 RADIOAKTĪVAIS MATERIĀLS, ZEMA ĪPATNĒJĀ RADIOAKTIVITĀTE (LSA-III), nesatur skaldmateriālu vai to satur daudzumā, kuram pakai prasības nav piemērojamas UN 3323 RADIOAKTĪVAIS MATERIĀLS, C TIPA PAKA, nesatur skaldmateriālu vai to satur daudzumā, kuram pakai prasības nav piemērojamas UN 3324 RADIOAKTĪVAIS MATERIĀLS, ZEMA ĪPATNĒJĀ RADIOAKTIVITĀTE (LSA-II), SKALDMATERIĀLS UN 3325 RADIOAKTĪVAIS MATERIĀLS, ZEMA ĪPATNĒJĀ RADIOAKTIVITĀTE (LSA-III), SKALDMATERIĀLS UN 3326 RADIOAKTĪVAIS MATERIĀLS, OBJEKTI AR VIRSMAS NOSMĒRĒTĪBU, (SCO-I vai SCO-II), SKALDMATERIĀLS UN 3327 RADIOAKTĪVAIS MATERIĀLS, A TIPA PAKA, nav īpašas formas UN 3328 RADIOAKTĪVAIS MATERIĀLS, B(U) TIPA PAKA, SKALDMATERIĀLS UN 3329 RADIOAKTĪVAIS MATERIĀLS, B(M) TIPA PAKA, SKALDMATERIĀLS UN 3330 RADIOAKTĪVAIS MATERIĀLS, C TIPA PAKA, SKALDMATERIĀLS UN 3331 RADIOAKTĪVAIS MATERIĀLS, TRANSPORTĒTS ĪPAŠĀ KĀRTĪBĀ, SKALDMATERIĀLS UN 3332 RADIOAKTĪVAIS MATERIĀLS, A TIPA PAKA, SPECIĀLA FORMA, nesatur skaldmateriālu vai to satur daudzumā, kuram pakai prasības nav piemērojamas UN 3333 RADIOAKTĪVAIS MATERIĀLS, A TIPA PAKA, SPECIĀLA FORMA, SKALDMATERIĀLS   ||   
5. PRETRADIĀCIJAS AIZSARDZĪBAS PROGRAMMA
(PAP)
 A DAĻA: ⁭ Atzīmējot šo rūtiņu, paziņoju, ka mums ir PAP, tā ir pilnībā ieviesta un tiek precīzi izpildīta       || B DAĻA: PAP aprakstošā dokumenta numurs un datums   Augšupielādē PAP   
6. KVALITĀTES NODROŠINĀŠANAS PROGRAMMA
(KNP)
Šī KNP ir pieejama kompetentās
iestādes inspekcijai (saskaņā ar ADR 1.7.3 punktu)
 A DAĻA: ⁭ Atzīmējot šo rūtiņu, paziņoju, ka mums ir KNP, tā ir pilnībā ieviesta un tiek precīzi izpildīta || B DAĻA: Dokumenta numurs un datums ⁭ ISO 9002 
7.
DEKLARĀCIJA
⁭ Es, pārvadātājs, ar šo
apliecinu, ka es atbilstu visiem attiecīgajiem starptautiskajiem, Kopienas
un valstu noteikumiem par radioaktīvo materiālu transportu.
⁭ Es, pārvadātājs, ar šo
apliecinu, ka šajā standarta dokumentā sniegtā informācija
ir pareiza.
Datums ………..       Uzvārds ………..……..           Paraksts………           
II PIELIKUMS 
RADIOAKTĪVO MATERIĀLU PĀRVADĀTĀJA ELEKTRONISKĀ
REĢISTRĀCIJAS APLIECĪBA 
PIEZĪME: 
ŠĪS REĢISTRĀCIJAS APLIECĪBAS
EKSEMPLĀRS JĀPIEVIENO KATRA ŠĪS REGULAS JOMĀ
IETILPSTOŠĀ TRANSPORTA PAVADDOKUMENTIEM
Šī reģistrācijas apliecība
izdota saskaņā ar Padomes Regulu (Euratom) xxxxx
Šī apliecība pārvadātāju
neatbrīvo no pienākuma ievērot citus piemērojamos
noteikumus par transportu.
1) REĢISTRĀCIJAS NUMURS: BE/ xxxx /
dd-mm-gggg
2) IESTĀDES NOSAUKUMS / VALSTS:
3) UZŅĒMUMA NOSAUKUMS UN ADRESE 
4) TRANSPORTA VEIDS:
⁭       AUTOTRANSPORTS
⁭       DZELZCEĻŠ
⁭       IEKŠZEMES ŪDENSCEĻI
7) DALĪBVALSTIS, kurās apliecība ir
derīga
8) IEPAKOJUMA VEIDS – ANO (UN) NUMURS (sk.
1. pielikumu – tāds pats formāts)
9) DATUMS 
ELEKTRONISKAIS PARAKSTS 
DERĪGUMA TERMIŅŠ: DATUMS + 5 gadi
 FINANŠU PĀRSKATS TIESĪBU
AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA
IEŅĒMUMUS
1.           PRIEKŠLIKUMA NOSAUKUMS
Padomes regula par radioaktīvo materiālu
pārvadātāju reģistrācijas Kopienas sistēmas
izveidošanu
2.           BUDŽETA POZĪCIJAS:
Nodaļa un pants: 320102110005 - (E)- IT
sistēmas izveide
Attiecīgajam gadam budžetā
paredzētā summa: € 350000
3.           FINANSIĀLĀ IETEKME 
¨      Priekšlikumam nav finansiālas ietekmes
¨      Priekšlikumam nav finansiālas ietekmes uz izdevumiem,
taču ir finansiāla ietekme uz ieņēmumiem, un tā ir
šāda:
(milj. EUR, viena decimālzīme aiz
komata)
   ||   || 
 Budžeta pozīcija || Ieņēmumi || 12 mēnešu periods, kas sākas dd/mm/gggg ||  [n gads] 
 4. pants ||   ||   || 0,35 
 Stāvoklis pēc darbības 
   || [n+1] || [n+2] || [n+3] || [n+4] || [n+5] 
 4. pants   || 0,05 || 0,05 || 0,05 || 0,05 || 0,05 
4.           KRĀPŠANAS APKAROŠANAS PASĀKUMI
5.           CITAS
PIEZĪMES
[1]               OV C , , . lpp.
[2]               OV C , , . lpp.
[3]               OV L 159, 29.6.1996., 1. lpp.
[4]               OV L 373, 31.12.1991., 4. lpp.
[5]               OV L 208, 5.8.2002., 10. lpp.
[6]               OV L 260, 30.9.2008., 13. lpp.
[7]               OV L 281,
23.11.1995., 31. lpp.